# พี่ชาย
พี่ชาย (Sing me last song) เป็นละครโทรทัศน์แนวดราม่า-โรแมนติก ผลิตโดย บริษัท อาร์เอส จำกัด (มหาชน) โดยผู้จัด บทประพันธ์ มหาสมุทร บทโทรทัศน์ กำกับการแสดงโดย นพดล มงคลพันธ์ ออกอากาศทุกวันเสาร์–อาทิตย์ เวลา 11:00 - 11:45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย วรเวช ดานุวงศ์, สโรชา ตันจรารักษ์, ณภัทร ปัทมสิงห์ ณ อยุธยา, อรการ จิวะเกียรติ และนักแสดงชั้นนำอีกมากมาย เริ่มตอนแรกวันเสาร์ที่ 5 สิงหาคม-29 ตุลาคม พ.ศ. 2549 ต่อจากละคร และเป็นละครตอนกลางวันส่งท้าย โดยมีรายการข่าว เรื่องเล่าเสาร์อาทิตย์ เข้ามาแทนที่

 เรื่องย่อ 
สมชาย เด็กหนุ่มวัยกำลังแนว ซ่าและแสบ มีคู่หูร่วมแก๊งคือ แจ๊ค  กับ จิล ฝาแฝด ชาย-หญิง ทั้งสามคนเรียนอยู่มหาวิทยาลัยศิลปะ มีความฝันร่วมกันคืออยากจะตั้งวงดนตรีของตัวเอง สมชายสูญเสียแม่ด้วยอุบัติเหตุเมื่อ 10 ปีที่แล้ว เหลือแต่ อานนท์ ผู้เป็นพ่อซึ่งมีอาชีพเป็นเซลส์แมนขายประกัน และต้องเดินทางไปทำงานต่างจังหวัดอยู่เสมอ 
วันหนึ่งสมชาย ได้รับข่าวร้ายว่าอานนท์ประสบอุบัติเหตุรถคว่ำที่พัทยาระหว่างเดินทางไปทำ งาน สมชายรีบเดินทางไปพัทยาทันที ในขณะเดียวกัน หนูนา สาวน้อยแสนหวานจากเชียงรายก็รีบเดินทางมาพัทยาทันที เมื่อได้ข่าวว่าศจี ผู้เป็นแม่ประสบอุบัติเหตุ ระหว่างการเดินทางหนูนาเกิดตกรถ สมชายก็ไม่มีเงินทำให้ทั้งคู่ต้องร่วมเดินทางไปด้วยกัน สมชายและหนูนาจึงได้รู้ว่าอานนท์กับสิรีจดทะเบียนกันในเช้าวันเกิดเหตุ แม้อานนท์จะบอกว่ามันเป็นความรัก แต่ก็ยากเกินกว่าที่เด็กทั้งสองจะทำใจรับได้
ผลจากอุบัติเหตุทำให้สิรีกลายเป็นเจ้าหญิงนิทรา อานนท์จึงรับหนูนามาอยู่ด้วยที่กรุงเทพฯ ในฐานะลูกสาวคนใหม่ สร้างความไม่พอใจให้กับสมชายมาก สมชายกับหนูนาต่างก็ไม่ยอมพูดกันเลยนับจากวันนั้น จนวันหนึ่งสมชายได้รู้ความจริงจากจิลว่าแจ๊คกำลังหลงรักหนูนา สมชายรู้สึกไม่พอใจขึ้นมาโดยไม่รู้สาเหตุและพยายามขัดขวางจนแจ๊คผิดสังเกต สมชายและหนูนาเองต่างก็เริ่มรู้ตัวว่ามีความรู้สึกบางอย่างต่อกัน แต่เพราะสถานภาพที่ต้องเป็นพี่น้องทำให้ทั้งคู่พยายามฝืนความรู้สึก
แจ๊คกับจิลบอกข่าวดีกับสมชายเรื่องการประกวดวงดนตรีที่กำลังจะมีขึ้น สมชายทำงานหนักเพื่อเลี้ยงดูตัวเองจนล้มป่วย และพบความจริงว่าตัวเองป่วยเป็นเลือดคลั่งในสมองชนิดรุนแรงและปิดเรื่องนี้เป็นความลับ 
การแข่งขันดนตรีมาถึง แต่เป็นวันที่สมชายมีอาการทรุดหนัก แต่ก็พยายามฝืนตัวเองไปร่วมงานเพื่อทำความฝันของตนและเพื่อนให้เป็นจริง สมชายทำความฝันของตัวเองสำเร็จก่อนที่จะล้มลงกลางเวที อานนท์รู้ความจริงเรื่องอาการป่วยของสมชาย จึงทำทุกวิถีทางเพื่อช่วยชีวิตลูกชายไว้ และปรับความเข้าใจกันได้ในที่สุด.... 

 นักแสดง 
 ละครโทรทัศน์  พ.ศ. 2549 สถานีออกอากาศ  ช่อง 3  ผู้สร้าง  บริษัท อาร์เอส จำกัด (มหาชน) บทโทรทัศน์   ผู้กำกับการแสดง  นพดล มงคลพันธ์ บทบาท  นักแสดงหลัก สมชาย ถาวรกิจ (ชาย)  วรเวช ดานุวงศ์  สโรชา วรมาศ (หนูนา)  สโรชา ตันจรารักษ์  แจ๊ค (พี่ชายจิล)  ณภัทร ปัทมสิงห์ ณ อยุธยา จิล (น้องสาวแจ๊ค)  อรการ จิวะเกียรติ  บทบาท  นักแสดงสมทบ อานนท์ ถาวรกิจ (พ่อของสมชาย)  จักรกฤษณ์ อำมะรัตน์  ศจี วรมาศ (แม่ของหนูนา)  ขวัญฤดี กลมกล่อม  ล๊อตโต้  ภาณุพงศ์ วราเอกศิริ  น้าอ๋อม (เพื่อนบ้านสมชาย)  รมิดา ประภาสโนบล  บทบาท  นักแสดงรับเชิญ เพื่อนของล๊อตโต้   ธนกร เปรมจินดากมล  มายด์ (เพื่อนของหนูนา)   น้าออย (น้าหนูนา)  ศิรินทร ศรีแก้ว หมอโรงพยาบาลบางกอก 9 อินเตอร์เนชั่นแนล  โอภาส สุทธิเพียร  โรบิโอ (เต่า)  ชาวบ้านที่มาเที่ยวในห้างสรรพสินค้า  มณียานันท์ ลิ้มสวัสดิ์  หัวหน้างานอานนท์  อาจารย์สอนศิลปะ   อ้อม (เพื่อนของหนูนา)   อาจารย์ฝ่ายกิจการนักศึกษา   หัวหน้างานอานนท์ที่เพชรบูรณ์   เจ้าของหอพัก   เฮียร้านขายอาหารตามสั่ง   เพื่อนร่วมงานอานนท์   เจ๊เจ้าของร้านดอกไม้   เอเย่นค้ายา   น้าผู้ชายเจ้าของร้านดอกไม้   ป้าเจ้าของร้านขายกระเป๋าหรู   หมอโรงพยาบาลบางกอก 9 อินเตอร์เนชั่นแนล  ชินธันย์ เธียรกิตติพงษ์

 เพลงประกอบละคร 
 เพลง หัวใจสั่งให้จำ – ขับร้องโดย Dan & Beam (D2B) (เพลงเปิดเรื่อง) 
 เพลง ได้ไหม…ถ้าฉันจะบอกว่ารักเธอ – ขับร้องโดย ศรัณย์รัชต์ วิสุทธิธาดา (เพลงปิดเรื่อง)
 เพลง ใส่ไม่ยั้ง – ขับร้องโดย วง LAOLOM
 เพลง แลกหัวใจก็ยอม – ขับร้องโดย Dan & Beam (D2B) (เพลงในละคร) 
 เพลง มีฉันตลอดไป – ขับร้องโดย วรเวช ดานุวงศ์ (แดน D2B) (เพลงในละคร)
 เพลง ชนะใจเธอก็พอ – ขับร้องโดย วรเวช ดานุวงศ์